NOVA HoLLANDIA. 145 



135. MugilAlhula F. (*) 



(Fig. picta G.) 



Mugil pinnis ventralibus connatis, radiis branchiostegis 5. 



Habitat in mari alluente insulam australem Novae Zee- 

 landiae: subit rivos aquae dulcis, gregaria mense Aprili, 

 hamo et etiam reti capta. 



Heic observandum, non omnes Mugilis species habere 

 radios 7 branchiostegos, nam Brownius in Iamaicensi Al- 

 bula tantum 4 enumerat, et haec nostra constanter 5 habet; 

 pinna prima dorsalis in omnibus speciebus 4-radiata. Nam 

 Brunnichius recenter in omnibus a se Massiliae exami- 

 natis speciminibus M. Cephali non nisi 4 radios reperit. 

 Brunnich. Ichthyol. Mass. p. 81. Nec video, denticulum infle- 

 xum supra sinum oris in Cephalo observatum, in reliquis 

 reperiri. Summus Linnaeus et Gouan genericum cha- 

 racterem ex Cephalo decerpsere, ideoque hos characteres 

 pluribus communes credidere, at id naturae non satis re- 

 spondet. 



Nostra species simillima Albulae a Brownio hist. lam. 

 p. 450. descriptae, ut dubitarem, num non sit eadem; at quod 

 opus Catesbaei hic non sit ad manus, non potui figuram ab 

 eo delineatam et descriptionem eius cum nostro Mugile com- 

 parare. Ne vero prorsus supervacaneum opus me fecisse 

 appareat, descriptionem huius piscis Novae Zeelandiae dabo 

 adeo plenam, ut inde facile futuri naturae consulti iudicium 

 facere poterint, an idem sit cum Albula, nec ne. Interim 

 non dubitavi eum Albulam vocare, facile corrigendo errore, 

 si ab illo diversus fuerit. 



Corpus lanceolatum, subcatheto-plateum, squamosum, 

 glabrum; dorsum coerulescente-fuscum, reliqua candicanti- 

 argentea. Pinna secunda dorsalis et analis apice macula fusca 

 notatae, pectorales fuscae, cauda luteo-fusca, reliquae hya- 



(*) Mugil Forsteri Cuv. Yal. XI. p.l4l. edit. in 8™- 



10 



